ai4bharat/Pralekha huggingface dataset:
પ્રધાનમંત્રીનું કાર્યાલય
આયુષ્માન ભારત અંતર્ગત 50 લાખથી વધુ નાગરિકોને લાભ મળ્યો
પ્રધાનમંત્રી નરેન્દ્ર મોદીએ સ્વાસ્થ્ય ક્ષેત્રમાં પ્રયાસોની પ્રશંસા કરી હતી, કારણ કે ભારતમાં આયુષ્માન ભારત યોજના હેઠળ 50 લાખથી વધારે લોકોને લાભ થયો છે, ઉપરાંત આ દિશામાં ભારતે એક મોટું સીમાચિહ્ન હાંસલ કર્યું છે.
તેમણે કહ્યું હતું કે, “સ્વસ્થ ભારતનું નિર્માણ કરવાની સફરમાં એક મહત્ત્વપૂર્ણ સીમાચિહ્ન! એક વર્ષની અંદર 50 લાખથી વધારે નાગરિકોને આયુષ્માન ભારતને કારણે નિઃશુલ્ક સારવારનો લાભ મળ્યો છે એનાં પર દરેક ભારતીયને ગર્વ થશે. સારવાર ઉપરાંત આ યોજનાથી કેટલાંક ભારતીયો સક્ષમ બની રહ્યાં છે.”
વર્ષ 2018માં બરાબર એક વર્ષ અગાઉ શરૂ થયેલી આયુષ્માન ભારત દુનિયાની સૌથી મોટી આરોગ્ય વીમા યોજના છે, જેનો ઉદ્દેશ દેશમાં 10.74 કરોડથી વધારે ગરીબોને સરળતાપૂર્વક તબીબી સુવિધાઓ ઉપલબ્ધ કરાવવાનો છે.
આયુષ્માન ભારત પ્રધાનમંત્રી જન આરોગ્ય  યોજના અંતર્ગત 16,085 હોસ્પિટલોને પેનલમાં સામેલ કરવામાં આવી છે અને 10 કરોડ ઇ-કાર્ડ ઇશ્યૂ થયા છે.
આયુષ્માન ભારત અંતર્ગત સમગ્ર દેશમાં આશરે 17,150 હેલ્થ એન્ડ વેલનેસ સેન્ટર કાર્યરત થયા છે.
DK/J. Khunt/DS/RP
(Visitor Counter : 158
પ્રધાનમંત્રીનું કાર્યાલય
પીએમએ BSFમાં ઇન્ફ્રાસ્ટ્રક્ચર અપગ્રેડેશનને બિરદાવ્યું
કેન્દ્રીય ગૃહમંત્રી, શ્રી અમિત શાહે ટ્વીટ કર્યું છે કે ચાર સંયુક્ત ચોકીઓના ઉદ્ઘાટન સાથે BSF વધુ મજબુત બની છે. બે રહેણાંક સંકુલ અને એક ઓફિસર મેસનું પણ ઉદ્ઘાટન કુલ રૂ. 108.3 કરોડના પ્રોજેક્ટ્સ સાથે કરવામાં આવ્યું હતું.
ટ્વીટનો જવાબ આપતાં, પ્રધાનમંત્રી શ્રી નરેન્દ્ર મોદીએ ટ્વીટ કર્યું:
"આપણી સરહદ સુરક્ષામાં વધારો કરશે અને બહાદુર BSF જવાનો માટે જીવનધોરણની ગુણવત્તામાં પણ સુધારો કરશે."
YP/GP/JD
(
પ્રધાનમંત્રીનું કાર્યાલય
પ્રધાનમંત્રીશ્રીએ જાપાનના PM મહામહિમ ફુમિયો કિશિદાને COVID-19માંથી ઝડપથી સ્વસ્થ થવા શુભેચ્છા પાઠવી
પ્રધાનમંત્રીશ્રીએ જાપાનના PM મહામહિમ ફુમિયો કિશિદાને COVID-19માંથી ઝડપથી સ્વસ્થ થવા શુભેચ્છા પાઠવી છે.
એક ટ્વીટમાં, પ્રધાનમંત્રીશ્રીએ કહ્યું;
"મારા મિત્ર પ્રધાનમંત્રી ફ્યુમિયો કિશિદાને COVID-19માંથી તેઓ ઝડપથી સાજા થાય તેવી શુભેચ્છા."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 120.27 કરોડને પાર
છેલ્લા 24 કલાકમાં 83.88 લાખથી વધુ ડોઝ આપવામાં આવ્યા છે
સાજા થવાનો દર હાલમાં 98.33%
છેલ્લા 24 કલાકમાં 10,549 દૈનિક નવા કેસ નોંધાયા
ભારતમાં સક્રિય કેસનું ભારણ 
સાપ્તાહિક પોઝિટિવિટી દર  12 દિવસથી 1% કરતા ઓછો
છેલ્લા 24 કલાકમાં 83,88,824 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 120.27 કરોડ  ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,24,56,121 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,83,059
|
|
બીજો ડોઝ
|
|
94,47,649
|
|
FLWs
|
|
પ્રથમ ડોઝ
|
|
1,83,77,537
|
|
બીજો ડોઝ
|
|
1,64,07,467
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
45,05,30,789
|
|
બીજો ડોઝ
|
|
20,77,73,074
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
18,27,51,818
|
|
બીજો ડોઝ
|
|
11,58,74,508
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
11,44,49,607
|
|
બીજો ડોઝ
|
|
7,67,08,151
|
|
કુલ
|
|
1,20,27,03,659
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,39,77,830 દર્દીઓ સાજા થઇ ગયા છે અને છેલ્લા 24 કલાકમાં વધુ 9,868 દર્દીઓ સાજા થયા છે.
આના કારણે એકંદરે સાજા થવાનો દર 98.33% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
છેલ્લા 24 કલાકમાં ભારતમાં દૈનિક 10,549 નવા કેસ નોંધાયા છે.
152 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
સક્રિય કેસનું ભારણ હાલમાં 1,10,133 છે. હાલમાં સક્રિય કેસો દેશના કુલ પોઝિટિવ કેસોના 0.32% છે, જે માર્ચ 2020 પછી સૌથી ઓછા છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 11,81,246 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 63.71 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 0.89% છે જે છેલ્લા 12 દિવસથી 1%થી ઓછો છે, જ્યારે દૈનિક પોઝિટીવિટી દર આજે 0.89% નોંધાયો છે. દૈનિક પોઝિટીવિટી દર છેલ્લા 53 દિવસથી 2%થી ઓછો છે અને સળંગ 88 દિવસથી આ દર 3%થી નીચે જળવાઇ રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 163
પ્રધાનમંત્રીનું કાર્યાલય
પ્રધાનમંત્રીએ એપ્રિલ 2023માં અત્યાર સુધીના સૌથી વધુ GST કલેક્શનની પ્રશંસા કરી
પ્રધાનમંત્રી શ્રી નરેન્દ્ર મોદીએ એપ્રિલ 2023 માટે અત્યાર સુધીના સૌથી વધુ ₹1.87 લાખ કરોડના GST રેવન્યુ કલેક્શનને "ભારતીય અર્થવ્યવસ્થા માટે એક સારા સમાચાર" ગણાવ્યા છે.
નાણા મંત્રાલયના ટ્વીટનો જવાબ આપતા પ્રધાનમંત્રીએ ટ્વીટ કર્યું:
"ભારતીય અર્થતંત્ર માટે સારા સમાચાર! નીચા કર દરો હોવા છતાં કર વસૂલાતમાં વધારો એ દર્શાવે છે કે કેવી રીતે GSTએ એકીકરણ અને પાલનમાં વધારો કર્યો છે."
YP/GP/JS
(
સ્વાસ્થ્ય અને પરિવાર કલ્યાણ મંત્રાલય
ભારતનું રાષ્ટ્રીય સંચિત કોવિડ -19 રસીકરણ કવરેજ 95.89 કરોડને પાર
છેલ્લા 24 કલાકમાં 65.86 લાખથી વધુ ડોઝ આપવામાં આવ્યા છે
સાજા થવાનો દર હાલમાં 98.04%, માર્ચ 2020 પછી સૌથી વધુ
છેલ્લા 24 કલાકમાં 14,313 નવા કેસ
ભારતમાં સક્રિય કેસનું ભારણ , કુલ કેસનાં 0.63%
સાપ્તાહિક પોઝિટિવિટી દર  109 દિવસથી 3% કરતા ઓછો
છેલ્લા 24 કલાકમાં 65,86,092 વેક્સિન ડોઝના વહીવટ સાથે, દેશનું કોવિડ-19 રસીકરણ કવરેજ આજે સવારે 7 વાગ્યા સુધીના કામચલાઉ અહેવાલો અનુસાર 95.89 કરોડ  ના સંચિત આંકડાને વટાવી ગયું છે. આ 93,66,392 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાઓના વિભાજનમાં નીચેનાનો સમાવેશ થાય છે:
|
|
HCWs
|
|
પ્રથમ ડોઝ
|
|
1,03,75,424
|
|
બીજો ડોઝ
|
|
90,36,583
|
|
FLWs
|
|
પ્રથમ ડોઝ
|
|
1,83,59,259
|
|
બીજો ડોઝ
|
|
1,53,98,857
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
38,68,20,261
|
|
બીજો ડોઝ
|
|
10,40,73,546
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
16,61,56,424
|
|
બીજો ડોઝ
|
|
8,38,76,362
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
10,48,69,202
|
|
બીજો ડોઝ
|
|
6,00,12,131
|
|
કુલ
|
|
95,89,78,049
કેન્દ્ર સરકાર ઝડપ વધારવા અને સમગ્ર દેશમાં કોવિડ-19 રસીકરણનો વ્યાપ વધારવા માટે પ્રતિબદ્ધ છે.
રોગચાળાની શરૂઆતથી ચેપગ્રસ્ત લોકોમાંથી, 3,33,20,057 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 26,579 દર્દીઓ સ્વસ્થ થયા છે.
અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 98.04% સુધી પહોંચી ગયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
107 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં 14,313 નવા કેસ નોંધાયા. 224 દિવસમાં નોંધાયેલ આ સૌથી ઓછા દૈનિક નવા કેસ છે.
સક્રિય કેસનું ભારણ આજે 2,14,900 છે. સક્રિય કેસ કુલ કેસનાં 0.63% છે. 212 દિવસમાં સૌથી ઓછું નોંધાયું છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 11,81,766 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ 58.50 કરોડથી વધારે  પરીક્ષણો કરવામાં આવ્યા છે.
જ્યારે દેશભરમાં પરીક્ષણ ક્ષમતા વધારવામાં આવી છે, 1.48% પર સાપ્તાહિક સકારાત્મકતા દર છેલ્લા 109 દિવસથી 3% કરતા ઓછો રહે છે. દૈનિક સકારાત્મકતા દર 1.21% નોંધાયો છે. છેલ્લા 43 દિવસો માટે દૈનિક સકારાત્મકતા દર 3% થી નીચે અને સતત 126 દિવસો માટે 5% ની નીચે રહ્યો છે.
SD/GP/BT
(Visitor Counter : 155
પ્રધાનમંત્રીનું કાર્યાલય
પ્રધાનમંત્રી શ્રીએ કુરનૂલ માર્ગ અકસ્માતના મૃતકો માટે સહાય મંજૂર કરી
પ્રધાનમંત્રી, શ્રી નરેન્દ્ર મોદીએ આંધ્રપ્રદેશના કુરનૂલ ખાતે માર્ગ અકસ્માતમાં મૃત્યુ પામેલા લોકો માટેની સહાય મંજૂર કરી છે.
એક ટ્વીટમાં, પ્રધાનમંત્રી કાર્યાલયે કહ્યું હતું, ‘પ્રધાનમંત્રીના રાષ્ટ્રીય રાહત કોષમાંથી આંધ્રપ્રદેશના કુરનૂલ ખાતે માર્ગ અકસ્માતની દુર્ભાગ્યપૂર્ણ ઘટનામાં દરેક મૃતકના નજીકના પરિજનને રૂ. 2 લાખની સહાય મંજૂર કરી છે. જ્યારે ગંભીર રીતે ઘાયલ થયેલી દરેક વ્યક્તિને રૂ. 50000 આપવામાં આવશે.’
(
પ્રધાનમંત્રીનું કાર્યાલય
પ્રધાનમંત્રીએ મધ્યપ્રદેશના કેટલાક વિસ્તારોમાં વીજળી પડવાના કારણે થયેલ જાનહાનિ અંગે શોક વ્યક્ત કર્યો
પીડિતો માટે અનુગ્રહ રાશિની જાહેરાત કરી
પ્રધાનમંત્રી શ્રી નરેન્દ્ર મોદીએ મધ્યપ્રદેશના કેટલાક વિસ્તારોમાં વીજળી પડવાના કારણે થયેલ જાનહાનિ અંગે દુ:ખ વ્યક્ત કર્યું છે અને પીડિતો માટે અનુગ્રહ રાશિની જાહેરાત કરી છે.
પ્રધાનમંત્રી કાર્યાલયે ટ્વીટ કર્યું, "મધ્યપ્રદેશના કેટલાક વિસ્તારોમાં વીજળી પડવાના કારણે થયેલ જાનહાનિ અંગે દુ:ખ થયું છે. રાજ્ય સરકાર અસરગ્રસ્તોને તમામ શક્ય સહાય પૂરી પાડશે. પીએમએનઆરએફ તરફથી મૃતકના પરિવારજનોને 2 લાખ રૂપિયાની સહાય આપવામાં આવશે અને ઘાયલોને રૂ. 50,000 આપવામાં આવશે: પ્રધાનમંત્રી મોદી "
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માનવ સંસાધન વિકાસ મંત્રાલય
રાષ્ટ્રીય રક્ષા યુનિવર્સિટીએ બે IT પ્રોફેસરોને ભારતની આંતરિક સુરક્ષા વ્યવસ્થાને મજબૂત કરવાના ક્ષેત્રમાં પ્રશંસનીય સંશોધન કાર્ય માટે પીએચડી પ્રમાણપત્રો એનાયત કર્યા
ગુજરાતમાં ગાંધીનગર ખાતે સ્થિત રાષ્ટ્ર રક્ષા યુનિવર્સિટીએ, 27 જૂન, 2023ના રોજ બે આઇટી પ્રોફેસરોને પીએચડી ડિગ્રી એનાયત કરી. પ્રાપ્તકર્તાઓ, શ્રી જયદ્રથ માંગરોલિયા અને શ્રી જતીન પટેલે, કોમ્પ્યુટર વિઝન, આર્ટિફિશિયલ ઇન્ટેલિજન્સ અને ઇન્ફર્મેશન ટેક્નોલોજીમાં વ્યાપક સંશોધન કર્યું છે.
શ્રી જયદ્રથ માંગરોલિયાનું સંશોધન "મશીન લર્નિંગનો ઉપયોગ કરીને સર્વેલન્સ વિડિયોમાં શંકાસ્પદ વસ્તુઓની શોધ અને વર્ગીકરણ" પર કેન્દ્રિત છે. તેમણે એક મજબૂત અલ્ગોરિધમ વિકસાવ્યું કે જે પડકારજનક પરિસ્થિતિઓમાં શસ્ત્રોને ચોક્કસ રીતે શોધવા માટે નવીનતમ ફિચર ડિસ્ક્રિપ્ટર્સ અને મશીન લર્નિંગ મોડલ્સનો ઉપયોગ કરેલો છે.
શ્રી જતીન પટેલે "અ કોમ્પ્રિહેન્સિવ અપ્રોચ ફોર એક્સપોઝિંગ વીડિયો ફ્રેમ ફોર્જરી એન્ડ લોકલાઈઝેશન થ્રૂ પેસિવ ટેકનિક્સ" વિષય પર સંશોધન કર્યું. તેમના સંશોધનનો ઉદ્દેશ્ય વિવિધ પ્રકારની વિડિયો ફોર્જરીને આપમેળે શોધી કાઢવા અને મૂળ વિડિયોમાં બનાવટી ફ્રેમને ચોક્કસ રીતે ઓળખવા માટે અસરકારક પદ્ધતિઓ વિકસાવવાનો હતો. આ કાર્ય ડિજિટલ વિડિયો ફોરેન્સિક્સને આગળ વધારવામાં અને ફોજદારી કેસોને ઉકેલવામાં મદદ કરવા ફાળો આપશે, જે આખરે દેશની સુરક્ષા સ્તરમાં સુધારો કરશે.
રાષ્ટ્રીય રક્ષા યુનિવર્સિટીના વાઈસ ચાન્સેલર, પ્રો.  બિમલ એન. પટેલે, વિદ્વાનો માટે તેમના સંશોધનને ભારતની આંતરિક સુરક્ષા પ્રણાલીમાં તપાસકર્તાઓ માટે લાભદાયી વ્યવહારિક એપ્લિકેશનમાં રૂપાંતરિત કરવામાં સહાય કરવા માટે તેમની પ્રતિબદ્ધતા વ્યક્ત કરી હતી. તેમણે આર્ટિફિશિયલ ઇન્ટેલિજન્સ, નેટવર્ક એન્જિનિયરિંગ, GIS અને સાયબર સિક્યુરિટી જેવા ક્ષેત્રોમાં તેમના નોંધપાત્ર યોગદાન માટે સ્કૂલ ઑફ ઇન્ફર્મેશન ટેક્નોલોજી, આર્ટિફિશિયલ ઇન્ટેલિજન્સ અને સાયબર સિક્યુરિટીની પણ પ્રશંસા કરી, જેણે ભારતની સુરક્ષા અને પોલીસ દળોની જરૂરિયાતોને સંબોધિત કરી છે.
રાષ્ટ્રીય રક્ષા યુનિવર્સિટીનો હેતુ ભારતમાં સુરક્ષા શિક્ષણ માટે અગ્રણી સંસ્થા બનવાનો છે. તે સુરક્ષા, વ્યૂહાત્મક અભ્યાસ અને પોલીસ અભ્યાસમાં વ્યાવસાયિક શિક્ષણ, સંશોધન અને તાલીમ પ્રદાન કરે છે. નાગરિક, સુરક્ષા અને પોલીસ પૃષ્ઠભૂમિના નિષ્ણાતોનો સમાવેશ કરતી લાયકાત ધરાવતા ફેકલ્ટી સાથે, યુનિવર્સિટી બૌદ્ધિક રીતે ઉત્તેજક અને શિસ્તબદ્ધ વાતાવરણને પ્રોત્સાહન આપે છે. તે દેશની શાંતિ, સમૃદ્ધિ અને સ્થિરતામાં યોગદાન આપતા સુરક્ષા કર્મચારીઓ, રાજદ્વારીઓ, સરકારી કર્મચારીઓ અને નાગરિકો વચ્ચે વધુ સમજણ અને સહકારને પ્રોત્સાહન આપે છે. યુનિવર્સિટી તેની શિક્ષણ, સંશોધન, તાલીમ અને વિસ્તરણ પ્રવૃત્તિઓ દ્વારા રાષ્ટ્રીય અને આંતરરાષ્ટ્રીય સ્તરે સુરક્ષા સંસ્થાઓ, ગવર્નન્સ સંસ્થાઓ અને નાગરિક સમાજ સંસ્થાઓની જરૂરિયાતોને પૂરી કરીને દ્વિ-સ્તરીય અભિગમ અપનાવે છે.
YP/GP/JD
(Visitor Counter : 66
પ્રધાનમંત્રીનું કાર્યાલય
પ્રધાનમંત્રી શ્રીએ 'મેક ઇન ઇન્ડિયા' પહેલ હેઠળ ભારતીય રેલવે કોચના ઉત્પાદનની પ્રશંસા કરી
પ્રધાનમંત્રી શ્રી નરેન્દ્ર મોદીએ 'મેક ઇન ઇન્ડિયા' પહેલ હેઠળ ભારતીય રેલવે કોચના ઉત્પાદનની પ્રશંસા કરી છે.
રેલ્વે મંત્રાલયના ટ્વીટનો જવાબ આપતા પ્રધાનમંત્રી શ્રીએ કહ્યું;
"ઉત્તમ વલણ, 130 કરોડ ભારતીયોની શક્તિ અને કૌશલ્ય તેમજ આત્મનિર્ભર બનવાના સંકલ્પને દર્શાવે છે."
YP\GP\JD
(
પ્રધાનમંત્રીનું કાર્યાલય
પ્રધાનમંત્રી શ્રીએ સ્પેશિયલ ઓલિમ્પિક્સ વર્લ્ડ ગેમ્સ માટે ભારતીય ટુકડીને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ બર્લિનમાં શરૂ થનારી સ્પેશિયલ ઓલિમ્પિક્સ વર્લ્ડ ગેમ્સ માટે ભારતીય ટુકડીને શુભેચ્છાઓ પાઠવી છે.
પ્રધાનમંત્રી શ્રીએ ટ્વીટ કર્યું:
"બર્લિનમાં સ્પેશિયલ ઓલિમ્પિક્સ વર્લ્ડ ગેમ્સ શરૂ થતાં, ભારતીય ટુકડીને મારી શુભકામનાઓ. અમને રમતોમાં આપણું પ્રતિનિધિત્વ કરનારા દરેક એથ્લેટ પર ગર્વ છે. તેઓ તેમની ભાવના, નિશ્ચય અને સ્થિતિસ્થાપકતા દ્વારા તેજસ્વી રીતે ચમકતા રહે."
YP/GP/JD
(
સંચાર અને સુચના પ્રૌદ્યોગિકી મંત્રાલય
ઉનામાં કેન્સરથી પીડિત બાળકીને ભારતીય પોસ્ટ દ્વારા તાત્કાલિક દવાઓ પહોંચાડવામાં આવી
હિમાચલ પ્રદેશના ઉનામાં કેન્સરથી પીડિત 8 વર્ષની બાળકીને ભારતીય પોસ્ટ દ્વારા તાત્કાલિક દવાઓ પહોંચાડવામાં આવી છે. ઉનામાં તેની ઘણી નિયમિત દવાઓ ખરીદવી શક્ય નહોતી અને તેને આ દવાઓ દિલ્હીથી કુરિયરમાં મેળવવી જરૂરી હતી. આ માટે શાલીની નામની આ બાળકીના પરિવારે દિલ્હીમાં રહેતા તેમના એક મિત્રનો સંપર્ક કર્યો અને દિલ્હીમાંથી આ દવાઓ ખરીદીને ઉના પહોંચાડવાની વ્યવસ્થા કરવા માટે વિનંતી કરી હતી. લૉકડાઉનના કારણે માલસામાનની હેરફેરમાં આવેલા અવરોધોના કારણે, તેમના પારિવારિક મિત્રએ કેન્દ્રીય સંદેશાવ્યવહાર, કાયદો અને ન્યાય તેમજ ઇલેક્ટ્રોનિક્સ અને આઇટી મંત્રી રવિશંકર પ્રસાદને આ અંગે મદદ માટે વિનંતી કરી હતી.
કોવિડ-19નો ફેલાવો નિયંત્રણમાં લાવવા માટે તાજેતરમાં અચાનક લૉકડાઉનનો અમલ કરવામાં આવ્યો હોવાથી, શાલીનીનો દવાનો જથ્થો ખતમ થઇ રહ્યો હતો અને તેની પાસે માત્ર 19 એપ્રિલ 2020 સુધીની જ દવાઓ રહી હતી.
કેન્દ્રીય મંત્રી રવિ પ્રસાદે, તાત્કાલિક ભારતીય પોસ્ટનો સંપર્ક કરીને તેમને શક્ય હોય તેવી તમામ લોજિસ્ટિકલ મદદ કરવાના નિર્દેશો આપ્યા હતા જેથી 19 એપ્રિલ પહેલાં ઉનામાં શાલીનીને દવા પહોંચી શકે. ભારતીય પોસ્ટના દિલ્હી, હરિયાણા, પંજાબ અને હિમાચલ પ્રદેશ સર્કલ દ્વારા એકબીજા સાથે ખુબ સારી રીતે સંકલિત પ્રયાસો કરીને સમયસર આ દવા પહોંચાડવામાં આવી હતી. લૉકડાઉનના કારણે અવરોધો હોવાથી, ભારતીય પોસ્ટના પંજાબ સર્કલ દ્વારા પોસ્ટલ વાનની મદદથી વિશેષ વ્યવસ્થા કરવામાં આવી હતી જે સીધી જ ઉના શાલીનીના ઘરે પહોંચી હતી અને 19 એપ્રિલ 2020ના રોજ સવારમાં તેને દવાની ડિલિવરી કરી હતી.
ભારતીય પોસ્ટનો પોસ્ટમેન 19 એપ્રિલ 2020ના રોજ બપોરે 12 વાગ્યા પહેલાં જ શાલીનીના ઘરે પહોંચ્યો હતો અને દવાઓની ડિલિવરી કરી હતી. શાલીનીના માતાએ પોતાના ઘરે આ દવાઓ મેળવી હતી અને તેમની પુત્રીને બચાવવા માટે ભારતીય પોસ્ટે કરેલા આ પ્રયાસો બદલ હૃદયપૂર્વક આભાર વ્યક્ત કર્યો હતો.
આ દવાઓની ડિલિવરી સમયસર થઇ હોવાનું જાણ્યા પછી, સંદેશાવ્યવહાર મંત્રીએ ટ્વીટ કરીને ખુશી વ્યક્ત કરી હતી કે, ભારતીય પોસ્ટ સૌથી જરૂરિયાતના સમયે પોતાના લોકોની મદદ માટે તેમની અપેક્ષાઓમાં ખરું સાબિત થયું છે. તેમણે શાલીનીના સારા સ્વાસ્થ્ય અને ખુશીઓ માટે પણ શુભેચ્છા વ્યક્ત કરી હતી.
ઉલ્લેખનીય છે કે, મંત્રી રવિ શંકર પ્રસાદે દવાઓ, કોવિડ-19 સંબંધિત સામાન અને અન્ય આવશ્યક ચીજવસ્તુઓની સમયસર ડિલિવરી માટે પોસ્ટ વિભાગને નિર્દેશો આપ્યા છે.
GP/DS
(Visitor Counter : 230
સ્વાસ્થ્ય અને પરિવાર કલ્યાણ મંત્રાલય
આરોગ્ય મંત્રાલયે 7 જાન્યુઆરી 2021 સુધી યુકેથી ભારત આવતી આંતરરાષ્ટ્રીય ફ્લાઇટ્સ અસ્થાયીરૂપે સ્થગિત રાખવાના નિર્ણયને લંબાવવાની ભલામણ કરી
આરોગ્ય સચિવે નવા વર્ષની ઉજવણી દરમિયાન “બહોળો પ્રસાર” કરતી ઘટનાઓને નિયંત્રિત કરવા માટે કડક દેખરેખ રાખવા તમામ રાજ્યોને પત્ર લખ્યો
આરોગ્ય મંત્રાલયે નાગરિક ઉડ્ડયન મંત્રાલયને ભલામણ કરી છે કે યુકેથી ભારત આવતી તમામ ફ્લાઇટ્સને અસ્થાયી રૂપે સ્થગિત કરવાના સમયગાળાને 7 મી જાન્યુઆરી , 2021 સુધી લંબાવવામાં આવે.
ડાયરેક્ટર જનરલ ઓફ હેલ્થ સર્વિસિસ ની અધ્યક્ષતામાં જોઇન્ટ મોનીટરીંગ ગ્રુપ  અને ડીજી, આઇસીએમઆર તથા સભ્યો , નીતિ આયોગની સંયુક્ત અધ્યક્ષતામાં નેશનલ ટાસ્ક ફોર્સ પાસેથી મળેલા પ્રતિભાવોના આધાર પર આ ભલામણો આપવામાં આવી છે.
નાગરિક ઉડ્ડયન મંત્રાલયને એવી પણ સલાહ આપવામાં આવી છે કે 7 મી જાન્યુઆરી 2021 પછી પણ યુકેથી ભારત આવતી ફ્લાઇટ્સની મર્યાદિત સંખ્યા ઉપર કડક નિયમનો લાગ્યા બાદ તેને પુનઃ શરૂ કરવામાં આવે. આ પ્રકારની વ્યવસ્થાની વિગતો નાગરિક ઉડ્ડયન મંત્રાલય દ્વારા આરોગ્ય અને પરિવાર કલ્યાણ મંત્રાલય સાથે ચર્ચા વિચારણા કરીને નક્કી કરી શકાય.
કેન્દ્રીય આરોગ્ય સચિવે તમામ રાજ્યોને પત્ર લખીને સૂચના આપી છે કે નવા વર્ષની ઉજવણી અને તેને સંલગ્ન જુદા જુદા કાર્યક્રમો તેમજ સાથે સાથે વર્તમાન સમયમાં ચાલી રહેલ શિયાળાની ઋતુ દરમિયાન ભીડ ઉપર નિયંત્રણ રાખવામાં આવે અને એવા કાર્યક્રમો કે જે સંભવિત રૂપે આ બીમારીના “બહોળા પ્રસારક” બની શકે તેમ છે તેની ઉપર કડક દેખરેખ રાખવામાં આવે.
ગૃહ મંત્રાલય દ્વારા તમામ રાજ્યોને હમણાં તાજેતરમાં જ આપવામાં આવેલ સલાહ અને માર્ગદર્શનનું આરોગ્ય મંત્રાલય દ્વારા પુનઃઉચ્ચારણ કરવામાં આવ્યું છે. ગૃહ બાબતોના મંત્રાલયે આદેશ આપ્યો છે કે દરેક રાજ્યો અને કેન્દ્ર શાસિત પ્રદેશો પોતાને ત્યાંની સ્થિતિનું મૂલ્યાંકન કરીને તે અનુસાર કોવિડ 19 ના ફેલાવાને અટકાવવા માટે રાત્રિ કર્ફ્યૂ જેવા કેટલાક પ્રતિબંધો લાગુ કરી શકે છે. ગૃહ મંત્રાલયે એવું પણ નક્કી કર્યું છે કે આંતર રાજ્ય કે રાજ્યની અંદર લોકો અને માલસામાનની હેરફેર કરવામાં કોઈ પ્રતિબંધ લાગુ કરવામાં નહિ આવે. આ બાબત ઉપર ધ્યાન દોરતા આરોગ્ય સચિવે તમામ રાજ્યોને વિનંતી કરી છે કે તેઓ પોતાની સ્થાનિક સ્થિતિનું યોગ્ય રીતે મૂલ્યાંકન કરે અને 30 મી અને 31 મી ડિસેમ્બર, 2020 ના રોજ તેમજ 15 જાન્યુઆરી, 2021 ના રોજ જરૂરી પ્રતિબંધો લગાવે.
SD/GP
(
મંત્રીમંડળ
મંત્રીમંડળે ફેમ ઇન્ડિયા યોજનાનાં બીજા તબક્કાને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે દેશમાં ઇલેક્ટ્રિક વાહનોનાં ઉત્પાદન અને તેનાં વપરાશને ઝડપથી વધારવા માટે ફેમ ઇન્ડિયા યોજનાનાં બીજા તબક્કાને મંજૂરી આપી દીધી છે.
કુલ 10,000 કરોડ રૂપિયાનો ખર્ચ ધરાવતી આ યોજના 1 એપ્રિલ, 2019થી ત્રણ વર્ષ માટે શરૂ કરવામાં આવશે. આ યોજના હાલની ‘ફેમ ઇન્ડિયા વન’નું સંવર્ધિત સંસ્કરણ છે. ‘ફેમ ઇન્ડિયા વન’ યોજના 1લી એપ્રિલ, 2015થી લાગુ કરવામાં આવી હતી.
નાણાકીય અસરઃ
ફેમ ઇન્ડિયા યોજનાનો બીજો તબક્કો 2019-20 થી 2021-22 સુધી ત્રણ વર્ષ માટે લાગુ કરવામાં આવશે. આ માટે કુલ 10,000 કરોડ રૂપિયાની જરૂર પડશે.
અસરઃ
આ યોજનાનો મુખ્ય ઉદ્દેશ દેશમાં ઇલેક્ટ્રિક અને હાઈબ્રિડ વાહનોનાં ઉપયોગને ઝડપથી પ્રોત્સાહન આપવાનો છે. આ માટે લોકોને ઇલેક્ટ્રિક વાહનોની ખરીદીમાં શરૂઆતનાં સ્તરે પ્રોત્સાહન રકમ આપવા અને આ પ્રકારનાં વાહનોની ચાર્જિંગ માટે પર્યાપ્ત માળખાગત સુવિધા વિકસિત કરવાનો છે. આ યોજના પર્યાવરણમાં પ્રદૂષણ અને ઇંધણની સુરક્ષા જેવી સમસ્યાઓનું સમાધાન કરશે.
વિગતઃ
- વીજળીથી ચાલતી જાહેર પરિવહન સેવાઓ પર ભાર.
- ઇલેક્ટ્રિક બસોનાં સંચાલન પર થનાર ખર્ચ માટે માગ આધારિત પ્રોત્સાહન રકમનું મોડલ અપનાવવું, આ પ્રકારનાં ખર્ચ રાજ્ય અને શહેરી પરિવહન નિગમો દ્વારા કરવામાં આવશે.
- જાહેર પરિવહન સેવાઓ અને વાણિજ્યિક ઉપયોગ માટે રજિસ્ટર્ડ 3 વૉટ અને 4 વૉટની સીરિઝ ધરાવતાં ઇલેક્ટ્રિક વાહનોનાં માટે પ્રોત્સાહન રકમ.
- 2 વૉટ શ્રેણી ધરાવતાં ઇલેક્ટ્રિક વાહનોમાં મુખ્ય ધ્યાન ખાનગી વાહનો પર કેન્દ્રિત કરવું.
- આ યોજના અંતર્ગત 2 વૉટ ધરાવતી બેટરી માટે 10 લાખ, 3 વૉટ ધરાવતી બેટરી માટે 5 લાખ, 4 વૉટ ધરાવતી બેટરી માટે 55,000 વાહન અને 7000 બસોની નાણાકીય પ્રોત્સાહન રકમ આપવાની યોજના છે.
- નવીન ટેકનોલોજીને પ્રોત્સાહન આપવા માટે પ્રોત્સાહન રકમનો લાભ ફક્ત એ વાહનોને જ આપવામાં આવશે, જેમાં અત્યાધુનિક લિથિયમ આયન કે આવી અન્ય ટેકનિક ધરાવતી બેટરીઓ લગાવવામાં આવી હોય.
- યોજના અંતર્ગત ઇલેક્ટ્રિક વાહનોનાં ચાર્જિંગ માટે પર્યાપ્ત માળખાગત સુવિધા ઉપલબ્ધ કરાવવાનો પ્રસ્તાવ છે. એ અંતર્ગત મહાનગરો, 10 લાખથી વધારે શહેરો, સ્માર્ટ શહેરો, નાના નગરો અને પર્વતીય રાજ્યોનાં શહેરોમાં ત્રણ કિલોમીટરનાં અંતરે 2700 ચાર્જિંગ સ્ટેશનો બનાવવાનો પ્રસ્તાવ છે.
- મોટા શહેરોનો જોડતા મુખ્ય ધોરીમાર્ગો પર પણ ચાર્જિંગ સ્ટેશનો ઊભા કરવાની યોજના છે.
- આ પ્રકારના ધોરીમાર્ગો પર 25 કિલોમીટરનાં અંતરે બંને તરફ આ પ્રકારનાં ચાર્જિંગ સ્ટેશનો ઊભા કરવાની યોજના છે.
RP
(Visitor Counter : 93
પ્રધાનમંત્રીનું કાર્યાલય
પ્રધાનમંત્રીએ ઓલિમ્પિક દિવસ નિમિત્તે તમામ ભારતીય ઓલિમ્પિયન્સની પ્રશંસા કરી
ટોક્યો ઓલિમ્પિક માટે ભારતીય એથલીટ્સને શુભેચ્છા પાઠવી
MyGov ઓલિમ્પિક ક્વિઝમાં ભાગ લેવા યુવાનોને આમંત્રણ આપ્યું
પ્રધાનમંત્રી શ્રી નરેન્દ્ર મોદીએ ઓલિમ્પિક દિવસ નિમિત્તે ગૌરવ વ્યક્ત કરતા કહ્યું કે રાષ્ટ્ર એ લોકો માટે ગૌરવાન્વિત છે જેઓ વર્ષોથી વિવિધ ઓલિમ્પિક્સમાં ભારતનું પ્રતિનિધિત્વ કરતા આવ્યા છે. તેમણે ટોક્યો ઓલિમ્પિકમાં સામેલ ભારતીય દળને શુભેચ્છાઓ પણ પાઠવી હતી.
પ્રધાનમંત્રીએ ટ્વીટ કરીને કહ્યુંઃ
“આજે, ઓલિમ્પિક દિવસ નિમિત્તે, હું એ તમામ લોકોની પ્રંશસા કરૂં છું જેઓ વર્ષોથી વિવિધ ઓલિમ્પિક્સમાં ભાગ લેતા આવ્યા છે. આપણું રાષ્ટ્ર તેમના રમતગમતમાં યોગદાન અંગે અને અન્ય એથલીટ્સને પ્રોત્સાહિત કરવાના તેમના પ્રયાસો માટે ગૌરવાન્વિત છે.
થોડા સપ્તાહોમાં, @Tokyo2020 શરૂ થશે. આપણા દળ કે જેમાં આપણા સૌથી ઉત્તમ એથલીટ્સ સામેલ છે તેમને ખૂબ શુભેચ્છાઓ. રમતોના આ માહોલમાં, અહીં MyGov પર રસપ્રદ ક્વિઝ પણ યોજાઈ છે. હું આપ સૌને અને ખાસ કરીને યુવાનોને તેમાં સામેલ થવા માટે અનુરોધ કરૂં છું.”
https://quiz.mygov.in/quiz/road-to-tokyo-2020/
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193..53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 17.49 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
17,49,11,505
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 17.49 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 92
સ્વાસ્થ્ય અને પરિવાર કલ્યાણ મંત્રાલય
સક્રિય કેસના ભારણમાં સતત ઘટાડો નોંધાઇ રહ્યો છે: 161 દિવસ પછી સક્રિય કેસની સંખ્યા ઘટીને 3.03 લાખ થઇ
છેલ્લા 24 દિવસથી નવા નોંધાતા કેસની સરખામણીએ નવા સાજા થતા દર્દીઓની સંખ્યા વધુ નોંધાઇ રહી છે
ભારતમાં આજે સક્રિય કેસનું ભારણ ઘટીને 3.03 લાખ  થઇ ગયું છે. 161 દિવસમાં આ સૌથી નીચલું સ્તર છે. 13 જુલાઇ 2020ના રોજ કુલ સક્રિય કેસની સંખ્યા 3,01,609 હતી.
ભારતમાં કુલ નોંધાયેલા પોઝિટીવ કેસમાંથી વર્તમાન સમયમાં સક્રિય કેસની સંખ્યા માત્ર 3.02% રહી છે. નવા સાજા થયેલા દર્દીઓની વધુ સંખ્યાના કારણે કુલ સક્રિય કેસની સંખ્યામાં વધુ 1,705 દર્દીનો ઘટાડો થયો છે.
દેશમાં છેલ્લા 24 કલાકમાં દૈનિક ધોરણે નવા નોંધાયેલા પોઝિટીવ કેસની સરખામણીએ નવા સાજા થતા દર્દીઓની સંખ્યા વધુ નોંધાઇ છે. છેલ્લા 24 કલાકમાં નવા નોંધાયેલા કેસની સંખ્યા 24,337 છે. બીજી તરફ, છેલ્લા 24 કલાકમાં સાજા થયેલા કુલ દર્દીની સંખ્યા 25,709 છે.
આજે દર્દીઓ સાજા થવાનો સરેરાશ દર પણ વધીને 95.53% થઇ ગયો છે.
કુલ સાજા થયેલા દર્દીઓની સંખ્યા વધીને 9,606,111 થઇ ગઇ છે. આ આંકડો વિશ્વમાં સૌથી વધુ સાજા થયેલા દર્દીઓની સંખ્યા ધરાવતા દેશોમાંથી એક છે. સાજા થયેલા દર્દીઓ અને સક્રિય કેસ વચ્ચેનો તફાવત ઝડપથી વધી રહ્યો છે અને હાલમાં આ આંકડો 93,02,472 થઇ ગયો છે.
નવા સાજા થયેલા દર્દીઓમાંથી 71.61% દર્દીઓ 10 રાજ્યો/કેન્દ્રશાસિત પ્રદેશોમાંથી હોવાનું ધ્યાનમાં આવ્યું છે.
કેરળમાં એક દિવસમાં સૌથી વધુ 4,471 દર્દીઓ સાજા થઇ ગયા છે જે સમગ્ર દેશમાં સર્વાધિક છે. ત્યારપછીના ક્રમે પશ્ચિમ બંગાળમાં 2,627 અને મહારાષ્ટ્રમાં 2,064 દર્દીઓ એક દિવસમાં સાજા થયા છે.
નવા નોંધાયેલા પોઝિટીવ કેસમાંથી 79.20% નવા દર્દી 10 રાજ્યો અને કેન્દ્રશાસિત પ્રદેશમાંથી છે.
કેરળમાં એક દિવસમાં સૌથી વધુ નવા 5,711 કેસ પોઝિટીવ નોંધાયા છે. ત્યારબાદ, મહારાષ્ટ્રમાં નવા 3,811 અને પશ્ચિમ બંગાળમાં 1,978 નવા કેસ એક દિવસમાં નોંધાયા છે.
છેલ્લા 24 કલાકમાં દેશમાં વધુ 333 વ્યક્તિ મૃત્યુ પામ્યા છે.
નવા નોંધાયેલા મૃત્યુમાંથી 81.38% દર્દીઓ દસ રાજ્યો/કેન્દ્રશાસિત પ્રદેશોમાંથી છે. મહારાષ્ટ્રમાં એક દિવસમાં સૌથી વધુ  મૃત્યુ નોંધાયા છે. પશ્ચિમ બંગાળ અને કેરળમાં અનુક્રે 40 અને 30 દર્દી એક દિવસમાં મૃત્યુ પામ્યા છે.
પ્રત્યેક દસ લાખની વસ્તીએ મૃત્યુની સંખ્યામાં ભારત સમગ્ર દુનિયામાં સૌથી ઓછા મૃત્યુ ધરાવતા દેશોમાંથી એક છે. ભારતમાં પ્રત્યેક દસ લાખની વસ્તીએ સરેરાશ મૃત્યુઆંક 105.7 છે.
લક્ષિત પરીક્ષણો, સંક્રમિત દર્દીઓની વહેલી ઓળખ અને સમયસર આઇસોલેશન તેમજ ત્વરિત હોસ્પિટલાઇઝેશન અને સારવારના પ્રમાણભૂત પ્રોટોકોલ સહિત કેન્દ્રિત પ્રયાસોના કારણે દૈનિક મૃત્યુદર 400થી નીચે સુનિશ્ચિત થઇ શક્યો છે.
SD/GP/BT
(
માર્ગ પરિવહન અને રાજમાર્ગ મંત્રાલય
NHAI દ્વારા 'આઝાદી કા અમૃત મહોત્સવ'ની ઉજવણી અંતર્ગત રાષ્ટ્રવ્યાપી વૃક્ષારોપણ અભિયાનનું આયોજન
'આઝાદી કા અમૃત મહોત્સવ' અંતર્ગત, NHAIએ 17મી જુલાઈ 2022ના રોજ રાષ્ટ્રવ્યાપી વૃક્ષારોપણ અભિયાનનું આયોજન કર્યુ છે. જેનો ઉદ્દેશ્ય એક જ દિવસે દેશભરમાં લગભગ એક લાખ રોપાઓનું વાવેતર કરવાનો છે. NHAIના પ્રાદેશિક કાર્યાલયોએ વાવેતર માટે 100 જગ્યાઓ ઓળખી છે જે રાષ્ટ્રીય ધોરીમાર્ગો પર, NHAI લેન્ડ પાર્સલ અને ટોલ પ્લાઝા પર સ્થિત છે. NHAIનો ઉદ્દેશ્ય ભારતની આઝાદીના 75 વર્ષની ઉજવણી કરતા અમૃત મહોત્સવને ચિહ્નિત કરવા 15મી ઓગસ્ટ 2022 સુધી 75 લાખ વૃક્ષારોપણ હાંસલ કરવાનો છે.
કેન્દ્રીય માર્ગ પરિવહન અને ધોરીમાર્ગ મંત્રી શ્રી નીતિન ગડકરી, મંત્રાલય અને NHAIના વરિષ્ઠ અધિકારીઓ વૃક્ષારોપણ અભિયાનમાં ભાગ લેશે.
પર્યાવરણના ટકાઉપણાનો સંદેશ ફેલાવતા આ અભિયાનમાં જનપ્રતિનિધિઓ, નાગરિક સમાજના સ્થાનિક લોકો, એનજીઓ અને કોલેજના વિદ્યાર્થીઓની ભાગીદારી જોવા મળશે. રાજસ્થાન, મધ્યપ્રદેશ, ઉત્તર પ્રદેશ, આસામ અને આંધ્રપ્રદેશ રાજ્યોમાં મહિલા સ્વસહાય જૂથો  પણ રોપાના વાવેતર અને જાળવણી માટે સામેલ થશે.
એનએચએઆઈ પર્યાવરણને અનુકૂળ રાષ્ટ્રીય ધોરીમાર્ગો વિકસાવવા માટે સમયાંતરે વૃક્ષારોપણ અભિયાનનું આયોજન કરે છે. રાજ્ય ગ્રામીણ આજીવિકા મિશન  અને વન અને બાગાયત નિષ્ણાતો દ્વારા રાહતદાતાઓ, રાજ્ય સરકારની એજન્સીઓ, ખાનગી વાવેતર એજન્સીઓ મહિલા SHGsને સામેલ કરીને રાષ્ટ્રીય ધોરીમાર્ગો પર સામૂહિક રીતે વાવેતરને સંતૃપ્ત કરવાનું વિઝન છે.
SD/GP/JD
(Visitor Counter : 423